section_heading: Životopis
paragraph_text: Ivan Rein dolazi iz bogate i intelektualne osječke obitelji Rein. Otac Mavro mu je bio poznati i priznati pravnik i odvjetnik. Iako su na mladog Reina utjecali profesori Petar Orlić i Rudolf Turković, sustavniju je slikarsku poduku stekao u privatnoj umjetničkoj školi Josipa Leovića. U Osijeku su za vrijeme Reinovih srednjoškolskih dana djelovali slikari Vladimir Filakovac, Petar Orlić, Rudolf Turković, Josip Leović, Kornelije Tomljenović, Slavko Tomerlin, Elza Recnitz i drugi.